open-index/open-wikipedia-markdown huggingface dataset:
Biely potok (prítok Hornádu)

**Biely potok** je vodný tok v Spišsko-gemerskom krase na území okresov Rožňava a Spišská Nová Ves. Je to pravostranný prítok Hornádu s dĺžkou približne 10 km a je tokom V. rádu. Preteká dolinou Tomášovská Belá v Národnom parku Slovenský raj.

## Priebeh toku
Potok pramení v severovýchodnej časti Spišsko-gemerského krasu, v geomorfologickom podcelku Slovenský raj, v severozápadnej časti masívu Suchý vrch (), v nadmorskej výške približne 

Prameň sa nachádza v lesnom poraste v závere doliny Tomášovská Belá, v lokalite Grimlacká. Od prameňa tečie krátko na sever, no postupne sa oblúkom stáča až na juhovýchod, kopírujúc hrebeň Na Glacoch. Priberá dvojicu pravostranných prítokov, stáča sa na východ a onedlho priberá významný pravostranný prítok spod Suchého vrchu (). Postupne sa stáča na severovýchod, priberá pravostranný prítok z doliny Berezinec a pokračuje na sever cez menšiu a následne väčšiu vodnú nádrž, nazývanú Klauzy. Dolinu v tejto časti zovierajú od západu svahy Bykárky (), od východu Zadný Turník (), severnejšie potom Jabloň (). Naberá tu charakter tiesňavy s prudko sa zvažujúcimi svahmi, do ktorej ústi ľavostranná Sokolia dolina s rovnomenným potokom. V následnom ohybe do doliny ústi roklina Kyseľ, ktorou priteká významný ľavostranný potok Kyseľ a Tomášovská Belá sa stáča na severovýchod až východ. Na dolnom toku Biely potok priberá už len pravostranný prítok z Hlbokej doliny a následne vteká do Prielomu Hornádu, kde sa v nadmorskej výške približne  vlieva pravostranne do Hornádu. Takmer celou dolinou vedie značený turistický chodník na Geravy. Potok patrí do širšieho povodia rieky Slaná.

Potok pramení na pomedzí okresov Rožňava a Spišská Nová Ves a obcí Stratená a Smižany. Na hornom toku tvorí Biely potok hranicu ich katastrálnych území. Od ohybu rieky nad Klauzami je to už hranica Letanoviec a Smižian a na dolnom toku vedie roklinou hranica obcí Letanovce a Spišské Tomášovce v okrese Spišská Nová Ves v Košickom kraji.

## Referencie

## Pozri aj
* Spišsko-gemerský kras
* Slovenský raj
* Národný park Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Rožňava
Kategória:Vodné toky v okrese Spišská Nová Ves
Kategória:Letanovce
Kategória:Smižany
Kategória:Spišské Tomášovce
Kategória:Stratená
Margarétka alpínska tatranská

**Margarétka alpínska tatranská** () je poddruh trvácej byliny rodu margarétka, z čeľade astrovité (*Asteraceae*). Prirodzene je rozšírená v Poľsku, na Slovensku a v Rumunsku.

## Opis
Margarétka alpínska tatranská je trváca trsovitá bylina s viachlavým, rozkonáreným, krátko plazivým podzemkom. Byľ je priama alebo vystúpavá, nerozkonárená, oblá, pozdĺžne ryhovaná, jemne bielo chlpatá, vysoká 5 až 15 cm.

Prízemné listy sú v ružiciach, stopkaté, čepeľ je v obryse klinovito obrátene vajcovitá, perovito až takmer dlaňovito dielna, holá alebo chlpatá, okraj je zúbkatý. Byľové listy sú podlhovasté, podobné prízemným, horné listy sú čiarkovité.

Úbory sú lúčovité, jednotlivé, pred rozvinutím sklonené, v čase kvitnutia s priemerom 20 až 40 mm. Zákrov je pologuľovitý, zákrovné listene sú škridlicovito sa prekrývajúce, kopijovité, dlho končisté, široko čiernohnedo lemované, chlpaté. Lôžko úboru je plné, vypuklé, nahé. Lúčovité kvety  sú piestikové, v počte 15 až 21, jednoradové, lúče sú pozdĺžne ryhované, podlhovasto obrátene kopijovité, na vrchole trojzubé, výrazne dlhšie ako zákrov. Rúrkovité kvety sú obojpohlavné, mnohopočetné, zlatožlté.

Plodmi sú podlhovasté, žltohnedé, lesklé nažky, na povrchu s tromi rebrami, s chocholcom.

## Rozšírenie
Margarétka alpínska tatranská je karpatský endemit rozšírený v najvyšších polohách celého karpatského oblúka. 
Na Slovensku je roztrúsená v Nízkych Tatrách od Chabenca cez Ďumbier po Štiavnicu. Hojnejšia je v Západných Tatrách a Vysokých Tatrách, vzácnejšie sa vyskytuje v Belianskych Tatrách. Najnižšie pozorovaný výskyt pochádza z Doliny bielej vody (), najvyšší bol zaznamenaný na vrchole Gerlachovského štítu, vo výške .

## Ekológia
Margarétka alpínska tatranská sa vyskytuje na silikátoch, granitoidoch a mylonitoch. Rastie na skalnatých svahoch, spevnených sutinách, alpínskych holiach, ľadovcových morénach v subalpínskom až subniválnom vegetačnom stupni. Kvitne od júla do augusta (septembra). U nás sa považuje za jeden z bežne rozšírených tatranských taxónov. Lokálne ohrozenie predstavuje len  sekundárna sukcesia.

## Referencie

## Iné projekty

## Externé odkazy
* margarétka alpínska tatranská na stránke botany.cz
* margarétka alpínska tatranská na stránke iNaturalist

Kategória:Flóra na Slovensku
Kategória:Najmenej ohrozené druhy
alpínska tatranská
Kategória:Rastliny s bielymi kvetmi
Kategória:Rastliny so žltými kvetmi
Hutiansky potok

**Hutiansky potok** môže byť:

* potok v Slovenskom raji, pozri Hutiansky potok (prítok Holubnice)
* potok v Stolických vrchoch, pozri Hutiansky potok (prítok Zdychavy)
Lewis Gilbert

[náhľad|[Hrobka Lewisa Gilberta na cintoríne v Monaku.]]

**Lewis Gilbert** (* 6. marec 1920, Londýn, Spojené kráľovstvo – † 23. február 2018, Monako) bol anglický filmový režisér, scenárista a herec. Preslávil sa najmä réžiou troch filmových trhákov zo série Jamesa Bonda: *[[James Bond: Žiješ len dvakrát|Žiješ len dvakrát]]* (1967) so Seanom Connerym, ako aj *[[James Bond: Špión, ktorý ma miloval|Špión, ktorý ma miloval]]* (1977) a *[[James Bond: Moonraker|Moonraker]]* (1979) s Rogerom Moorom. Gilbert zomrel vo veku deväťdesiatich siedmich rokoch vo svojom dome v Monaku, kde žil od roku 1975.

## Životopis
Lewis Gilbert pochádzal z hudobnej rodiny. Od detstva vystupoval na javisku a v Anglicku sa stal uznávaným mladým hercom. Časom sa však radšej stal asistentom režiséra Alexandra Kordu. Gilbertova režisérska príprava sa uskutočnila počas druhej svetovej vojny, keď nakrútil množstvo publicistických dokumentov. Svoju kariéru začal v roku 1947 filmom *The Little Ballerina*, ktorého sa stal režisérom. Producenti ho veľmi oceňovali pre jeho schopnosť prispôsobiť sa všetkým žánrom, ktorým sa venoval. Gilbert zožal veľký úspech s trilerom *The Assassin Was Wrong* (1955), komédiou *Obdivuhodný Crichton* (1957) a vojnovým filmom *Sink the Bismarck!* (1960). Značný úspech dosiahol natočením filmu *Alfie* (1966) v hlavnej úlohe s Michaelom Cainom a režírovaním piatej časti dobrodružstiev Jamesa Bonda *[[James Bond: Žiješ len dvakrát|Žiješ len dvakrát]]* (1967). K Bond ságe sa vrátil nakrútením dvoch častí s Rogerom Mooreom *[[James Bond: Špión, ktorý ma miloval|Špión, ktorý ma miloval]]* (1977) a *[[Moonraker (kniha)|Moonraker]]* (1979). V roku 1983 opäť režíroval Michaela Caineho v oceňovanom filme *Rita* (1983). Režisérov posledný film bol *Before You Go* z roku 2002 s Julie Walters v hlavnej úlohe.

## Filmografia

### Režisér (výber)
* 1954: *The Good Die Young*
* 1955: *Cast a Dark Shadow*
* 1956: *Reach for the Sky*
* 1957: *The Admirable Crichton*
* 1958: *Carve Her Name with Pride*
* 1958: *A Cry from the Streets*
* 1959: *Ferry to Hong Kong*
* 1960: *Potopenie lode Bismarck*
* 1960: *Light Up the Sky!*
* 1961: *The Greengage Summer*
* 1962: *H.M.S. Defiant*
* 1966: *Alfie*
* 1967: *James Bond: Žiješ len dvakrát*
* 1970: *The Adventurers*
* 1971: *Friends*
* 1974: *Paul and Michelle*
* 1977: *James Bond: Špión, ktorý ma miloval*
* 1979: *James Bond: Moonraker*
* 1983: *Rita*
* 1985: *Not Quite Paradise*
* 1989: *Shirley Valentinová*
* 1991: *Stepping Out*
* 1995: *Prenasledovaný*

## Referencie

## Iné projekty

## Externé odkazy
* 
* 
* 
* 

Kategória:Britskí filmoví režiséri
Kategória:Britskí filmoví scenáristi
Kategória:Osobnosti z Londýna
Kategória:Režiséri Jamesa Bonda
John Glen

**John Glen** (* 15. máj 1932, Sunbury-on-Thames, Spojené kráľovstvo) je anglický filmový režisér, strihač a herec. Preslávil sa najmä réžiou piatich filmov Jamesa Bonda: *[[James Bond: Len pre tvoje oči|Len pre tvoje oči]]* (1981), *[[James Bond: Chobotnička|Chobotnička]]* (1983), *[[James Bond: Vyhliadka na smrť|Vyhliadka na smrť]]* (1985) s Rogerom Moorom a *[[James Bond: Dych života|Dych života]]* (1987), *[[James Bond: Povolenie zabíjať|Povolenie zabíjať]]* (1989) s Timothy Daltonom.

## Životopis
John Glen začal v 60. rokoch 20. storočia ako filmový strihač, zostrihal množstvo zábavných programov pre televíziu či filmy. Bol taktiež aj pomocný režisér vo filmoch *Zlato* (1974), *Žoldnierska zrada* (1978) alebo *Superman* (1978). Prvá bondovka na ktorej spolupracoval bola *[[James Bond: V tajnej službe Jej veličenstva|V tajnej službe Jej veličenstva]]* (1969), kde režíroval najmä alpské sekvencie. V 70. rokoch sa zúčastnil dvoch bondoviek *[[James Bond: Špión, ktorý ma miloval|Špión, ktorý ma miloval]]* (1977) a *[[James Bond: Moonraker|Moonraker]]* (1979) kde zastával funkciu strihača a pomocného režiséra. John Glen bol počas 80. rokov bol oddaný úspechu filmovej série Jamesa Bonda. Režíroval päť bondoviek, čím nakrútil najväčší počet Bond snímok ako ktokoľvek iní zo série. Glen v 90. rokov už po réžii 007 série natočil ďalšie tri filmy. Jeho diela sú už menej zaujímavé: *Checkered Flag* (1990) zameraný na športové témy či akčný film *Železný orol 3* (1992) s Louisom Gossettom Jr., ktorý zostáva takmer nepovšimnutý. Jeho verzia životopisného filmu o Krištofovi Kolumbovi na oslavu 500. výročia objavenia Ameriky, napriek prítomnosti Marlona Branda a Toma Sellecka, bola fiaskom. Jeho posledným filmom bol *Úloha zabiť* (2001), kde hlavnú úlohu hrá Christopher Lambert.

## Filmografia

### Réžia
* 1981: *James Bond: Len pre tvoje oči*
* 1983: *James Bond: Chobotnička*
* 1985: *James Bond: Vyhliadka na smrť*
* 1987: *James Bond: Dych života*
* 1989: *James Bond: Povolenie zabíjať*
* 1990: *Checkered Flag*
* 1992: *Železný orol 3*
* 1992: *Krištof Kolumbus*
* 2001: *Úloha zabiť*

## Referencie

## Iné projekty

## Externé odkazy
* 
* 
* 
* 

Kategória:Britskí filmoví režiséri
Kategória:Britskí filmoví herci
Kategória:Režiséri Jamesa Bonda
Králik (rod rastlín)

**Králik** () je veľmi malý rod rastlín z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*).

## Opis
Druhy rodu králik sú trváce byliny s rozkonáreným podzemkom. Byľ je tuhá, krehká, priama, jednoduchá alebo v hornej časti slabo rozkonárená, husto listnatá. Listy sú striedavé, sediace, jednoduché. Čepeľ je podlhovasto kopijovitá alebo perovito strihaná, na báze klinovitá s jedným až tromi pármi čiarkovitých segmentov.
Úbory sú lúčovité, usporiadané v chocholíkovitom súkvetí.Plodmi sú nažky bez chocholca.

## Rozšírenie
Areál rozšírenia druhov rodu králik zahŕňa oblasti od strednej a juhovýchodnej Európy po Ukrajinu a od Ruského Ďalekého východu po Kóreu a Japonsko.

Zavlečený je v západnej Európe (od Veľkej Británie cez Francúzsko, Nemecko po Švajčiarsko) a v Severnej Amerike.

Na Slovensku sa prirodzene vyskytuje iba druh králik neskorý (*Leucanthemella serotina*).

## Zoznam druhov
V rámci rodu eviduje databáza semenných rastlín POWO tieto dva súčasné druhy:
* *[[Leucanthemella linearis]]*  – Ruský Ďaleký východ až Kórea a Japonsko.
* *[[Leucanthemella serotina]]*  – stredná a juhovýchodná Európa až Ukrajina.

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Lesnica (potok)

**Lesnica** je vodný tok v Spišsko-gemerskom krase na území okresu Spišská Nová Ves. Je to pravostranný prítok Hornádu s dĺžkou približne 6,5 km a je tokom V. rádu. Preteká Národným parkom Slovenský raj.

## Priebeh toku
Potok pramení v severovýchodnej časti Spišsko-gemerského krasu, v geomorfologickom podcelku Slovenský raj, na severovýchodných svahoch Holého kameňa (), v nadmorskej výške približne  Prameň sa nachádza v lesnom poraste v závere doliny, odkiaľ tečie severným smerom. Zakrátko pod Zadným Turníkom () priberá menší ľavostranný prítok, stáča sa na severovýchod a následne sa esovito stáča. Priberá malý ľavostranný prítok z lokality Mostíky, významnejší a následne i menší pravostranný potok. V strednej časti preteká Lesnica tiesňavou Tesnina, kde ju napája ľavostranný potok spod Jablone () a pravostranná Dubnica spod rovnomenného vrchu (). Tu sa dolina mierne rozširuje, jej spád zmierňuje a potok pokračuje popod hrebeň Peklisko na severovýchod. Priberá menší ľavostranný potok, pravostranný Špotov a mení smer toku na sever. Pod Čingovom () priberá významnú Mraznicu a na dolnom toku pokračuje úzkou dolinou k Prielomu Hornádu, kde sa v nadmorskej výške približne  vlieva pravostranne do Hornádu. Veľkou časťou doliny vedú značené turistické chodníky na Geravy. Potok patrí do širšieho povodia rieky Slaná.

Potok pramení a preteká iba územím obce Smižany v okrese Spišská Nová Ves v Košickom kraji.

## Referencie

## Pozri aj
* Spišsko-gemerský kras
* Slovenský raj
* Národný park Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Spišská Nová Ves
Kategória:Vodné toky v okrese Spišská Nová Ves
1. slovenská futbalová liga žien 2021/2022

**1. slovenská futbalová liga žien 2021/2022** bol 29. ročník najvyššej futbalovej súťaže žien. Prvýkrát sa víťazkami stali futbalistky zo Spartak Myjava. Do druhej ligy prepadli futbalistky z FC Nitra, a naopak z druhej do prvej ligy postúpili GFC Topoľčany.

## Základná časť
Základná časť začala 31. júla 2022 a skončila 20. marca 2022. Každý tím odohral 18 zápasov.

### Tabuľka

### Zápasy

**Poznámka:** modrá: víťazstvo domácich; žltá: remíza; červená: víťazstvo hostí

## Nadstavbová čast
V skupinách o titul a udržanie sa každý tím odohrá 8 zápasov. Skupiny o titul a udržanie sa začali 27. marca 2022 a skončili posledným zápasom 29. mája 2022.

### Skupina o titul

#### Tabuľka

#### Zápasy

### Skupina o udržanie sa

#### Tabuľka

#### Zápasy

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2022
Kategória:Futbal v 2021
1. slovenská futbalová liga žien 2020/2021

**1. slovenská futbalová liga žien 2020/2021** bol 28. ročník najvyššej futbalovej súťaže žien. Táto sezóna sa anulovala kvôli pandémii COVID-19. Keďže ženská súťaž nemá štatút profesionálnej súťaže, nevzťahovala sa na ňu výnimka zo zákazu organizovania hromadných podujatí. SFZ rozhodlo, že Ligu majsteriek si zahrá Slovan Bratislava. Tím síce bol na prvom mieste tabuľky, ale odohral o dva zápasy viac ako druhý Partizán Bardejov, čím sa Bardejov cítil poškodený a ďalšiu sezónu sa do súťaže neprihlásil.

Do tohto ročníka sa prihlásilo len 9 tímov (NŠK 1922 Bratislava sa neprihlásili), preto sa liga doplnila tímom z nižšej ligy a do FC Petržalkou.

## Základná časť
Základná časť začala 15. augusta 2020.

### Tabuľka

### Zápasy

**Poznámka:** modrá: víťazstvo domácich; žltá: remíza; červená: víťazstvo hostí

Odohrali sa všetky zápasy po 5. kolo, v 6. kole sa odohrali len 4 zápasy. A tiež sa odohral jeden zápas z 8. kola.

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2020
Kategória:Futbal v 2021
1. slovenská futbalová liga žien 2019/2020

**1. slovenská futbalová liga žien 2019/2020** bol 27. ročník najvyššej futbalovej súťaže žien. Pôvodne sa stretnutia ženského futbalu v jarnej časti kvôli pandémii COVID-19 odkladali až SFZ prijalo rozhodnutie všetky neodohrané stretnutia ženského futbalu zrušiť a súťaže predčasne ukončiť.

## Základná časť
Základná časť začala 17. augusta 2019.

### Tabuľka

### Zápasy

Každý tím odohral len 9 zápasov z pôvodne plánovaných 18.

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2019
Kategória:Futbal v 2020
Hemendex

náhľad|Hemendex
**Hemendex** (z angl. *ham and eggs*, v preklade „šunka s vajcom“) je jedlo pripravené smažením šunky a vajec na horúcom tuku. zvyčajne podávané na raňajky. Možno ho pripraviť mnohými spôsobmi, napr. ako vajíčko smažené na panvici s volským okom alebo ako šunka nakrájaná na väčšie kusy opečená spolu s vajíčkom. Jedlo sa dochucuje soľou, korením a podáva sa s chlebom, pečivom alebo hriankou, prípadne zeleninou.

## Referencie

Kategória:Jedlá z vajec
Kategória:Rýchle občerstvenie
Jimmy Chauveau

**Jimmy Chauveau** (* 16. marec 1989, Chertsey, Anglicko) je kanadsko-britský spevák, skladateľ, gitarista, hudobník a od roku 2022 frontman kanadskej skupiny The Strumbellas. Predtým bol spevákom skupiny Ascot Royals. Vystupuje aj s hudobnou skupinou Kadeema.

## Život a kariéra
Okolo roku 2000 sa s rodinou presťahoval zo Spojeného kráľovstva do kanadského Brantfordu. Tu sa začal prvýkrát zaujímať o hudbu. V 15 rokoch dostal od svojho brata Bena akustickú gitaru. Jeho brat Ben spoluzakladal hudobnú skupinu Ascot Royals, ale hlavný spevák odišiel, a tak Jimmy Chauveau dostal ponuku pridať sa k skupine. Spočiatku spieval sprievodné vokály. Neskôr sa stal hlavným spevákom skupiny.

Skupina vystupovala najmä v kanadskom meste Brantford. Získali si popularitu a neskôr podpísali zmluvu s nahrávacou spoločnosťou Sony. Začali vystupovať po celej Kanade vrátane Toronta, kam sa Chauveau presťahoval. V roku 2019 sa skupina rozpadla. Všetci členovia sa vydali rôznymi smermi. Chauveau a Tal Vaisman založili skupinu Kadeema.

V roku 2022 sa zúčastnil konkurzu na nového speváka skupiny The Strumbellas. Kvôli osobným problémom sa súčasný spevák Simon Ward rozhodol odísť z kapely a začal písať piesne. Novým spevákom skupiny The Strumbellas sa stal Jimmy Chauveau.

Začali spolu skladať nové piesne. Výsledkom bol nový štúdiový album *Part Time Believer* (2024).

## Diskografia
### Štúdiové albumy
#### The Strumbellas
* *Part Time Believer* (2024)

#### Ascot Royals
* *Awkward When I Stop* (2009) – CD
* *Don't Let It Stop You* (2012) – CD, album
* *New Skin* (2017) – EP

#### Kadeema
* *Napoleon Tornapart* (2020)

## Referencie

Kategória:Kanadskí speváci
Kategória:Kanadskí speváci-skladatelia
Kategória:Kanadskí gitaristi
Kategória:Kanadskí rockoví basgitaristi
Kategória:Osobnosti zo Surrey
Vogelsberg (okres)

**Vogelsberg** () je krajinský okres (*Kreis*) nemeckej spolkovej krajiny Hesensko, vo vládnom obvode Gießen. Sídlom správy krajinského okresu je mesto Lauterbach. K 31. decembru 2022 mal 106 833 obyvateľov.

## Mestá a obce

**Mestá:**
# Alsfeld
# Grebenau
# Herbstein
# Homberg
# Kirtorf
# Lauterbach
# Romrod
# Schlitz
# Schotten
# Ulrichstein

**Obce:**
# Antrifttal
# Feldatal
# Freiensteinau
# Gemünden
# Grebenhain
# Lautertal
# Mücke
# Schwalmtal
# Wartenberg

## Referencie

## Zdroj

Kategória:Hesensko
Kategória:Krajinské okresy v Nemecku
Arkebuza

[náhľad|Japonské arkebuzy z [Obdobie Edo|obdobia Edo (*teppó*).]]

**Arkebúza** je raná palná zbraň pôvodom z 15. storočia. Išlo vlastne o malé delo pripevnené k drevenej násade. Prvé arkebúzy mali luntový zámok, ktorý bol neskôr nahradený kresadlovým zámkom. Ako všetky strelné zbrane tých čias, tak i arkebúza bola predovka. Išlo o zbraň stredného kalibru. Okrem iného bola zbraňou menšou ale aj kratšou a zároveň ľahšou než mušketa. Používala sa až do obdobia 17. storočia.

## Iné projekty

## Zdroj

Kategória:Strelné zbrane
Separát

[náhľad|Separát ''Die Medizin der Gegenwart in Selbstdarstellungen'' od [Sigmund Freud|Sigmunda Freuda]]
**Separát** (syn. **zvláštny výtlačok**, angl. *offprint*, syn. *[[reprint]]*, nem. *Sonder*[*ab*]*druck*), *Separatabdruck*) je dokument obsahujúci text jedného, autorsky samostatného diela, typicky vedeckého článku, kapitoly alebo príspevku v zborníku či festschrifte. Separáty bývajú nepredajné a slúžia autorom, prípadne vydavateľom na propagáciu diela. Separáty majú niekedy vlastné číslovanie strán. Spravidla mávajú papierovú obálku alebo samostatný obal. Niekedy majú špeciálnu titulnú stranu. Od separátov sú odlišné extrakty, ktoré nevznikali ako samostatné diela, ale iba ako výňatky z hotových diel. Extrakty preto netvoria jednu cielenú entitu. V 21. storočí ich význam upadol v súvislosti so rozšírením elektronických foriem publikovania (PDF).

Separáty sú cenené zberateľmi, pretože ide v podstate o prvé samostatné vydanie určitého diela, ktoré na rozdiel od časopisu či zborníku nie je zaťažené pre zberateľa nezaujímavým materiálom (inými príspevkami). Okrem toho bývajú často opatrené ručným podpisom, venovaním či správou autora, keďže výmena separátov bola, najmä v minulosti, bežným spôsobom korešpondencie v akademickom prostredí.

## Referencie

## Iné projekty

Kategória:Vedecké publikácie
Kategória:Terminológia
Kategória:Tlač
Mikuláš II. (Lotrinsko)

**Mikuláš František Lotrinský**, tiež známy ako **Mikuláš II. Lotrinský** (, * 6. december 1609, Nancy† 25. január 1670, Nancy), bol krátko vojvoda lotrinský a vojvoda z Baru počas niekoľkých mesiacov v roku 1634. Vlády sa ujal po abdikácii svojho vlastného brata Karola IV. a bol teda vojvodom v čase francúzskej invázie do Lotrinska počas tridsaťročnej vojny.

## Život
Mikuláš František bol najmladším synom lotrinského vojvodu Františka II. a jeho manželky Kristíny zo Salmu. Narodil sa na sviatok svätého Mikuláša a podľa toho tiež dostal svoje prvé meno *Mikuláš*, meno *František* mu bolo dané po otcovi. Jeho sestra Margaréta sa z lásky tajne vydala za brata francúzskeho kráľa, Gastona Orleánskeho.

Nezdalo sa pravdepodobné, že by Mikuláš mohol kedy vládnuť vojvodstvu a preto bol už odmala vychovávaný pre post biskupa. Už v mladosti zastával pozíciu biskupa v Toul. Mikuláš František študoval medzi rokmi 1622 až 1629 filozofiu a technológiu na univerzite v Pont-à-Mousson. Do rodného mesta Nancy sa vrátil až v júni 1629. Tu dostával súkromné lekcie od dvoch jezuitských kňazov.

Mikuláš František bol menovaný opátom *[[in commendam]]* a niekoľkokrát bol starším bratom Karolom alebo kráľom Ľudovítom XIII. poslaný ako veľvyslanec.

Mikuláš sa stal kardinálom dňa 16. januára 1626, avšak neprejavil sa ako príliš schopný. Keď bol v roku 1634 jeho brat Karol prinútený k abdikácii, jeho miesto vojvodu lotrinského zaujal práve mladší brat Mikuláš František. Dňa 4. marca 1634 napísal pápežovi Urbanovi VIII., ktorý ho nechal odstúpiť z miesta kardinála a súčasne mu povolil sobáš s Mikulášovou vlastnou sesternicou, Klaudiou, dcérou Henricha I. Svadba sa uskutočnila zo 17. na 18. februára toho roku.

Bezprostredne po nástupe Mikuláša na post vojvodu, francúzske vojská vpadli do Lotrinského vojvodstva a prinútili čerstvého vojvodu podpísať zmluvu o uznaní ich práva na Lotrinsko, ktoré následne obsadili. Sám Mikuláš utiekol do exilu a čoskoro sám odstúpil, pričom vrátil nárok na titul vojvodu späť bratovi Karolovi, ktorý stále žil. Okrem jednej možnosti sa ale Karol mohol vrátiť do vlastného vojvodstva až roku 1661, aj tak ale niekoľko rokov druhýkrát vládol.

Mikuláš František Lotrinský zomrel dňa 25. januára 1670 vo veku 60 rokov. Oficiálne bol ale pochovaný až 4. júla toho istého roku.

## Potomkovia
Mikuláš František si vzal svoju sesternicu Klaudiu Lotrinskú, tá nakoniec zomrela pri pôrode dvojičiek. Nie sú známi žiadni Mikulášovi ľavobočci a on sám sa po Klaudiinej smrti už neoženil.

* Ferdinand Filip Lotrinský (* 29. december 1639† 1. apríl 1659)
* Karol Leopold Lotrinský (* 3. apríl 1643† 18. apríl 1690), titulárny vojvoda lotrinský, ⚭ 1678 Eleonóra Mária Jozefa Habsburská (* 21. máj 1653† 17. december 1697)
* Anna Eleonóra Lotrinská (* 12. máj 1645† 28. február 1648)
* Anna Mária Terézia Lotrinská (* 30. júl 1648† 17. jún 1661), abatiša v Remiremmonte
* Mária Anna Lotrinská (* 30. júl 1648† ?)

## Rodokmeň

## Iné projekty

## Zdroj

Kategória:Lotrinskí vojvodovia
Kategória:Lotrinská dynastia
Kategória:Francúzski kardináli
Kategória:Rímskokatolícki biskupi
Kategória:Osobnosti z Nancy
Dim Dam Dom

***Dim Dam Dom*** je francúzska televízna šou, ktorá sa vysielala na ORTF od 7. marca 1965 do marca 1971. Reláciu vytvorila šéfredaktorka francúzskeho módneho časopisu *[[Elle]]* Daisy de Galard. Šou zameranú na ženské publikum produkovali Daisy de Galard a Manette Bertin.

## Účinkujúci
Tento televízny počin vznikol v roku 1965, v rovnakom čase ako druhý francúzsky televízny kanál. Každá relácia sa vysielala raz mesačne v nedeľu večer. Dim Dam Dom je zameraný na dámske témy, ale rieši aj mužské problémy. Každá relácia pozostáva zo série krátkych sekvencií prezentovaných vtedajšími moderátorkami, herečkami alebo speváčkami, ktoré boli v tom čase v móde.

Medzi hlavné ženské osobnosti patrili:

Názov programu odkazuje na slová: Dim(anches) pre nedeľu, Dam(es) pre dámy a D(h)om(mes) pre pánov.

## Zvučka
Michel Colombier zložil hudobnú ústrednú pieseň *The Big Team*, kde vytvoril sprievodné vokály s Nicole Darde a Annie Vassiliu.

## Referencie

## Iné projekty

## Externé odkazy
* Générique de Dim Dam Dom na INA 
* 
* 

* 

## Zdroj

Kategória:Televízne relácie vo Francúzsku
Kategória:Televízne relácie z roku 1965
Mark Carney

**Mark Joseph Carney** (* 16. marec 1965, Fort Smith, Severozápadné teritóriá, Kanada) je kanadský ekonóm a politik, ktorý je od 9. marca 2025 predsedom Liberálnej strany Kanady a od 14. marca 2025 predsedom vlády Kanady. V oboch funkciách nahradil Justina Trudeaua.

## Životopis
Carney vyrastal v Edmontone, hlavnom meste provincie Alberta. Študoval na Harvarde (bakalársky titul, 1988) a Oxforde (MPhil., 1993; PhD., 1995).

Pôsobil ako investičný bankár u Goldman Sachs, kde pracoval 13 rokov a stal sa výkonným riaditeľom investičného bankovníctva. V roku 2008 sa vo veku 42 rokov stal guvernérom kanadskej centrálnej banky. Od roku 2013 do roku 2020 bol potom guvernérom centrálnej banky Spojeného kráľovstva. Stal sa tak prvým guvernérom v jej 300-ročnej histórii, ktorý nebol Britom. Je tiež prvým, kto stál na čele dvoch centrálnych bánk krajín, ktoré patria medzi sedem ekonomicky najvyspelejších štátov sveta (G7).

Od roku 2020 zastával pozíciu vyslanca OSN pre financie a zmenu klímy. Zároveň počas pandémie COVIDu bol neformálnym poradcom vlády Justina Trudeaua. Potom ako Trudeau ohlásil svoju rezignáciu 6. januára 2025, Carney oznámil svoju kandidatúru na post 16. januára. Už aj predtým bol vnímaný ako možný nástupca. 

Dňa 9. marca 2025 bol zvolený za nástupcu premiéra Trudeaua na čele Liberálnej strany. Získal 85,9% hlasov v straníckych voľbách, čo je viacej ako jeho predchodca keď sa stal lídrom Liberálnej strany.

## Osobný život
Počas štúdia na University of Oxford sa Carney zoznámil so svojou budúcou manželkou Dianou, britskou ekonómkou špecializujúcou sa na rozvojové krajiny. Zosobášili sa v roku 1994 a majú štyri dcéry (Sophiu, Ameliu, Tess a Cleo).

Carney je praktizujúci katolík. V roku 2015 ho magazín *The Tablet* označil za najvplyvnejšieho katolíka v Británii.

Hovorí po francúzsky, ale svoju plynulosť opísal ako „ďaleko od dokonalosti“. Je trojitým občanom Kanady, Británie a Írska, avšak tesne pred tým, ako sa v marci 2025 stal kanadským premiérom, prezradil, že začal proces oficiálneho zrieknutia sa svojho britského a írskeho občianstva, aby signalizoval svoj záväzok voči Kanade.

## Ocenenia
* 2014: dôstojník Radu Kanady (*Officer of the Order of Canada*; OC)

## Referencie

## Iné projekty

## Externé odkazy
* Mark Carney – oficiálny web
* Mark Carney na Twitteri (X)

## Zdroj

Kategória:Osobnosti zo Severozápadných teritórií
Kategória:Kanadskí politici
Kategória:Kanadskí ekonómovia
Kategória:Kanadskí hokejoví brankári
Kategória:Politici Liberálnej strany (Kanada)
Kategória:Predsedovia vlády Kanady
Kategória:Kanadské osobnosti írskeho pôvodu
Kategória:Absolventi Harvard University
Kategória:Absolventi Oxfordskej univerzity
Kategória:Predsedovia Liberálnej strany (Kanada)
Mraznica (prítok Lesnice)

**Mraznica** je krátky vodný tok v Spišsko-gemerskom krase na území okresu Spišská Nová Ves. Je to pravostranný prítok Lesnice s dĺžkou približne 2,8 km a je tokom VI. rádu. Preteká Národným parkom Slovenský raj.

## Priebeh toku
Potok pramení v severovýchodnej časti Spišsko-gemerského krasu, na východnom okraji geomorfologického podcelku Slovenský raj, na severných svahoch Medvedej hlavy (), v nadmorskej výške približne  Prameň sa nachádza v lesnom poraste v závere údolia, pod sedlom Medvedia hlava. Na hornom toku tečie prevažne severným smerom, priberajúc iba menší ľavostranný prítok spod Matky Božej (). V strednej časti pokračuje na sever, no v lokalite Bikšová sa postupne stáča na západ. Tu preteká dolinou, zovretou medzi Čingovom () na severe a Matkou Božou na juhu. Zvlnené koryto sa na dolnom toku stáča na severozápad a vteká do doliny potoka Lesnica, do ktorého sa vlieva v nadmorskej výške približne  Dolnou a strednou časťou doliny vedú značené turistické chodníky na Bikšovu lúku. Potok patrí do širšieho povodia rieky Slaná.

Potok pramení a preteká iba územím obce Smižany v okrese Spišská Nová Ves v Košickom kraji.

## Referencie

## Pozri aj
* Spišsko-gemerský kras
* Slovenský raj
* Národný park Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Spišská Nová Ves
Kategória:Smižany
Desatinné číslo

**Desatinné číslo** je spôsob zápisu čísla pomocou celej časti a desatinnej časti oddelenej desatinnou čiarkou (v anglosaskom svete desatinnou bodkou – tento spôsob zápisu je často používaný vo výpočtovej technike, bez ohľadu na jazyk), napríklad 1,5 alebo 122,35.

Na prvom mieste za desatinnou čiarkou sú desatiny, na druhom stotiny, atď.

Na zápis **čísel s periodickým desatinným rozvojom** sa niekedy používa symbol pruh nad číslicami, ktoré sa opakujú: 0,  .

Pri číslach s neperiodickým rozvojom sa naznačuje pokračovanie rozvoja pomocou troch bodiek: 3,141592…

## História
Mikuláš Koperník používal aj zjednodušený oddeľovač pre čísla reprezentujúce uhlové minúty a sekundy. Bartholomäus Pitiscus údajne okolo roku 1600 použil desatinný oddeľovač. V skutočnosti išlo o oddeľovač rádov (u neho piatich). Podobne Christopher Clavius oddelil iba jeden desatinný zlomok. John Napier v diele Rabdologiæ napísanom pred rokom 1617 už používa desatinný oddeľovač. Henry Briggs používa pre jednotlivé desatinné miesta desatinné zlomky s lomítkom bez zápisu menovateľa. Potom napríklad Ján Caramuel z Lobkovíc použil roku 1670 ako desatinný oddeľovač znak pre znamienko rovnosti.

## Referencie

## Pozri aj
* Celé číslo
* Racionálne číslo
* Zlomok
* Reálne číslo
* Vedecký zápis čísel

## Zdroj

Kategória:Matematické zápisy
Kategória:Čísla
Polymastia

náhľad|Kresba troch ženských prsníkov
[náhľad|Tri prsníky sochy hindskej bohyne [Minakši]]
**Polymastia** alebo **polymázia** () je termín, ktorým sa u ľudí označuje existencia viac ako dvoch prsníkov alebo vytvorenie nadpočetného množstva prsných (mliečnych) žliaz.

Táto vývojová vada sa vyskytuje najčastejšie familiárne. Prídavná žľaza je uložená kdekoľvek v priebehu mliečnej línie, najčastejšie však v axile. Pokiaľ je žľaza malá a eventuálne bez dvorca a bradavky, prejaví sa až v gravidite alebo v laktácii hypertrofia, bolestivosť. Môže byť zdrojom nádorového bujnenia.

## V populárnej kultúre
Postava mimozemskej prostitútky Eccentrica Gallumbits s tromi prsníkmi pochádzajúca z planéty Eroticon VI sa neobjavuje, len spomína, v siedmej kapitole knihy ''Stopárov sprievodca galaxiou'' (1979), knihe ''Reštaurácia na konci vesmíru'' a na konci 23. kapitoly románu *[[Zbohom a ďakujeme za ryby]]* od Douglasa Adamsa, v románe ''A okrem toho...'' od Eoina Colfera a v televíznom seriáli z roku 1981.

Vo filme ''Hviezdne vojny: Epizóda VI – Návrat Jediho'' (1983) je v paláci Jabbu Hutta zotročená tanečnica Yarna d'al' Gargan z mimozemskej rasy Askajianov, ktorá má šesť prsníkov. Postavu stvárnila herečka Claire Davenportová.

Vo filme ''The Warrior and the Sorceress'' (1984) sa nachádza postava striptérky so štyrmi prsníkmi.

Vo filme *[[Total Recall]]* (1990) a jeho remaku ''Total Recall'' (2012) sa nachádza postava mimozemskej prostitútky Mary, stvárnená Lyciou Naffovou (1990) a Kaitlyn Leebovou (2012), s tromi prsníkmi.

Vo filme ''Paul'' (2011) postavy Graeme a Clive vymysleli grafický román *Jelva: Alien Queen of the Varvak* o zelenej mimozemskej kráľovnej s tromi prsníkmi.

V 2. až 13. epizóde série *Freak Show* amerického seriálu ''American Horror Story'' stvárnila herečka Angela Bassettová postavu trojprsej Desiree Dupreeovej.

V roku 2014 si floridská masérka Alisha Jasmine Hesslerová alias Jasmine Tridevil nechala za 20-tisíc amerických dolárov chirurgicky prioperovať tretí prsník.

## Galéria

Súbor:Polymastia of the Japanese Wellcome L0027954.jpg|Japonská žena trpiaca polymastiou
Súbor:Woman feeding child from breast and leg, 1887 Wellcome L0006495.jpg|Žena dojčiaca deti normálnym prsníkom a nadpočetným prsníkom na stehne (1887)
Súbor:Woman with multiple breasts Wellcome L0032587.jpg|Žena s piatimi prsníkmi


## Referencie

## Pozri aj
* polytélia

## Iné projekty

## Zdroje
* BURDICK, Anne E., et al. Axillary polymastia. In: *Journal of the American Academy of Dermatology*, 2003, roč. 49, č. 6, s. 1154 – 1156. . (anglicky)
* Polymastia vo Veľkom lekárskom slovníku (po česky)

Kategória:Choroby prsníkov
Kategória:Q83 Vrodené chyby prsníka
Králik neskorý

**Králik neskorý** () je druh trvácej byliny rodu králik, z čeľade astrovité (*Asteraceae*). Jeho prirodzený areál zahŕňa oblasti od strednej Európy po Ukrajinu.

## Opis
Králik neskorý je trváca bylina s dlhým rozkonáreným podzemkom, s množstvom adventívnych koreňov. Byľ je tuhá, krehká, priama, jednoduchá alebo v hornej časti slabo rozkonárená, nevýrazne pozdĺžne ryhovaná, husto listnatá, roztrúsene žliazkatá a pritisnuto chlpatá, dlhá 30 až 150 (200) cm.

Listy sú striedavé, sediace, jednoduché. Čepeľ je podlhovasto kopijovitá, na báze klinovitá s dvoma úzkymi úkrojkami, s ostro pílkovitým okrajom, na vrchole končistá, dlhá 50 až 120 mm a široká do 30 mm. Na líci je tmavozelená, matná, na rube sivozelená, žliazkato bodkovaná, na oboch stranách roztrúsene chlpatá.

Zložené súkvetie tvorí chocholík. Úbory sú lúčovité, s priemerom 40 až 65 mm, umiestnené jednotlivo na koncoch konárikov chocholíka. Lôžko úboru je pologuľovité a bez plievok. Zákrov je dvojradový, zákrovné listene sa škridlicovito prekrývajú. Vonkajšie zákrovné listene sú čiarkovité, tupé, dlhé do 8 mm, na vrchole sú suchoblanito lemované. Vnútorné zákrovné listene sú kopijovité, tupé, dlhé do 12 mm, široko suchoblanito lemované. Lúčovité kvety sú v počte 18 až 28, sterilné, biele, na vrchole vykrojené, dlhé do 25 mm. Rúrkovité kvety sú obojpohlavné, početné, žlté.

Plodmi sú ihlanovité nažky, dlhé do 3 mm, s 8 až 10 rebrami, bez chocholca.

## Rozšírenie
Králik neskorý je ponticko-panónsky druh s ekologicky vyhraneným a klimaticky homogenným areálom s ťažiskom výskytu v Maďarsku a Rumunsku, odkiaľ zasahuje na juhozápadné a juhovýchodné Slovensko, do Chorvátska, na Ukrajinu a do Bulharska. Splanenie z kultúry bolo zaznamenané v strednej a západnej Európe (Anglicko, Francúzsko, Nemecko, Švajčiarsko, Česko) a v Severnej Amerike.

Na Slovensku dosahuje u nás severnú hranicu rozšírenia. Rastie roztrúsene na Podunajskej nížine (NPR Šúr) a medzi Komárnom a Kolárovom, súvislejšie na Východoslovenskej nížine v povodí Ondavy, Uhu, Bodrogu, Latorice a Tisy.

## Ekológia
Králik neskorý sa rozmnožuje generatívne aj vegetatívne. Obsadzuje miesta s vysokou hladinou podzemnej vody. Vyžaduje výživné, zásadité až neutrálne slatinné a bahnité pôdy. Osídľuje brehové porasty a okraje lužných lesov. Rastie v teplejších nížinách a v pahorkatinách. Kvitne od augusta do októbra.

Králik neskorý je na Slovensku zaradený v kategórii zraniteľný taxón a je chránený zákonom.

## Význam a využitie
Plnokveté formy králika neskorého sa sporadicky pestujú ako okrasné rastliny, charakteristické neskorým obdobím kvitnutia.

## Referencie

## Iné projekty

## Externé odkazy
* králik neskorý na stránke botany.cz
* králik neskorý na stránke iNaturalist

Kategória:Flóra na Slovensku
Kategória:Zraniteľné druhy
Kategória:Zákonom chránené rastliny na Slovensku
Kategória:Trvalé rastliny
Kategória:Rastliny s bielymi kvetmi
Kategória:Rastliny so žltými kvetmi
Trypanozomóza

**Trypanozomóza** (tiež **trypanozomiáza**, **trypanosomóza**) môže byť:

* spavá choroba (*meningoencephalitis lethargica*), tiež nazývaná africká trypanozomóza, ktorá môže mať dve formy:
*# Gambijská trypanozomóza (tiež nazývaná Západoafrická spavá choroba) spôsobená *Trypanosoma brucei gambiense*,
*# Rodézska trypanozomóza  (tiež nazývaná Východoafrická spavá choroba) spôsobená *Trypanosoma brucei rhodesiense.*
* Chagasova choroba,  tiež nazývaná americká trypanozomóza, ktorá je spôsobená *Trypanosoma cruzi.*
Kategória:Infekčné choroby
Chinuklidín

**Chinuklidín** je terciárny amín, bicyklická zlúčenina, tvoriaca biely až takmer biely kryštalický prášok. Chinuklidín je súčasťou štruktúry alkaloidov z kôry chinínovníka (*Cinchona succirubra*), ako sú chinín, chinidín, (–)-cinchonidín a (+)-cinchonidín. Dusík chinuklidínu je bázický a nukleofilný, čo je nutné na zhromaďovanie chinínovýchalkaloidov v kyslých tráviacich vakuolách *Plasmodium spp.* 

## Galéria alkaloidov z chinínovníka, ktoré obsahujú chinuklidínovú skupinu

Súbor:Quinine.svg|chinín
Súbor:(8S,9R)-(-)-Cinchonidine Structural Formula V2.svg|(-)-cinchonidín
Súbor:Cinchonidine.svg|(+)-cinchonidín
Súbor:(8R,9S)-(+)-Chinidine Structural Formula V2.svg|(+)-chinidíin


## Referencie

## Pozri aj
* piperidín, monocyklický sekundárny amín príbuzný chinuklidínu
* trietylamín, acyklický terciárny amín 
* DABCO, bicyklický terciárny amín štruktúrne izostérny s chinuklidínom

## Externé odkazy
* Alfa Chemical: komerčný zdroj chinuklidínu
* PubChem: Chinuklidín

Kategória:Amíny
Kategória:Dusíkaté heterocyklické zlúčeniny
Kategória:Cyklické zlúčeniny
Parížska modrá

náhľad|Syntetický ultramarín sa svojim odtieňom veľmi podobá '''parížskej modrej'''.

**Parížska modrá** (nazývaná aj **berlínska** alebo **pruská** modrá) je názov pre jednu z mnohých modrých farieb. Jej číselný kód je **1056** a chemicky ide o hexakyanidoželeznatan železitý (Fe4[Fe(CN)6]3). Táto modrá patrí k najjasnejším a možno povedať, že je svojím odtieňom veľmi blízka syntetickej ultramarínovej.

Farba bola objavená v roku 1706 Johannom Jacobom Diesbachom a Johannom Konradom Dippelom v Kráľovskej alchymistickej dielni v Berlíne. Výroba sa začala o rok neskôr. Jej tvorcovia ju nazvali „Berlínska modrá“. Keďže sa ňou začali farbiť uniformy pruskej armády, rýchlo sa stala známou a získala druhý názov „pruská modrá“. Od začiatku sa pruskou modrou farbili textílie, pridávala sa do atramentov, tlačiarenských farieb, niektorých druhov šmoliek atd.

Stále sa bežne používa. Medzi umelcami sa používa najmä v olejomaľbe a temperovej maľbe. Ak sa objavuje na obrazoch datovaných pred rokom 1707, ide o falzifikát. V medicíne sa používa ako protilátka pri používaní toxických ťažkých kovov, napríklad tália.

## Referencie

## Iné projekty

## Zdroj

Kategória:Farby
Kategória:Kyanidy
Kategória:Anorganické pigmenty
Kategória:Fotografické chemikálie
Kategória:V03 – Všetky iné terapeutické prípravky
Kategória:Zlúčeniny železa
Mwera

**Mwera** môže byť:

*etnická a jazyková skupina v Tanzánii, pozri Mwera (etnikum)
*jazyk v Tanzánii, pozri Mwera (jazyk)
Partializmus

[thumb|300px|[Podpazušie|Podpažia, chrbty, prsia, zadnice, pupky, vlasy, ruky, chodidlá, nohy a pery su bežnými partializmami]]
**Partializmus** alebo **parcializmus** () je sexuálny fetišizmus s výhradným zameraním na konkrétnu časť tela inú ako pohlavné orgány. Partializmus je kategorizovaný ako fetišistická porucha v DSM-5 organizácie American Psychiatric Association iba vtedy, ak spôsobuje osobe významné psychosociálne utrpenie alebo má škodlivé účinky na dôležité oblasti jej života. V DSM-IV sa považoval za samostatnú parafíliu (''not otherwise specified''), ale bol zlúčený DSM-5 do fetišistickej poruchy. Jedinci, u ktorých sa prejavuje parcializmus, niekedy opisujú anatómiu, ktorá ich zaujíma, ako pre nich rovnako alebo viac eroticky príťažlivú ako pohlavné orgány.

## Druhy partializmu
* maschalagnia – fetišizmus na podpazušie
* back fetishism – fetišizmus na chrbát
* mazofília – fetišizmus na ženské prsia
* pygofília – fetišizmus na zadok
* alvinofília – fetišizmus na pupok
* alvinolagnia – fetišizmus na brucho
* trichofília – fetišizmus na vlasy
* foot fetishism – fetišizmus na chodidlá
* crurofília – fetišizmus na nohy
* cheirofília – fetišizmus na ruky
* orisofília – fetišizmus na pery
* buccalagnia – fetišizmus na líca
* erogonofília – fetišizmus na jamky na lícach

## Referencie

## Zdroj

Kategória:Sexuálny fetišizmus
Martin Campbell

**Martin Campbell** (* 24. október 1943, Hastings, Hawke's Bay) je novozélandský režisér, producent a herec. Preslávil sa predovšetkým réžiou dvoch bondoviek *[[James Bond: Zlaté oko|Zlaté oko]]* (1995) a *[[James Bond: Casino Royale|Casino Royale]]* (2006).

## Životopis
V 70. rokoch natočil Campbell svoje prvé filmy, ktorých charakter bol častokrát béčkového typu. V roku 1988 režíroval triler *Trestní zákon* s Garym Oldmanom a Kevinom Baconom. V žánri pokračoval snímkou *Bezmocnosť* (1991), ktorá zostala relatívne nepovšimnutá. Jeho sci-fi film *Útek z Absolomu* s Rayom Liottom v hlavnej úlohe získal v roku 1995 nomináciu za najlepší sci-fi film. Od roku 1995 bol zručný filmár zapojený do úspešných trhákov ako *[[James Bond: Zlaté oko|Zlaté oko]]*, prvý James Bond s Pierceom Brosnanom, triumf, ktorý znovu spustil ságu bondoviek, neskôr *Zorro: Tajomná tvár*, ktorý umožnil Antoniovi Banderasovi dosiahnuť svoj prvý veľký osobný úspech v Hollywoode. Martin Campbell bol najatý pre pokračovanie z roku 2005, *Legenda o Zorrovi.* V roku 2000 zažil Campbell neúspech s dobrodružným trilerom *Vertical Limit* (2000), no úspech lámal až *[[Casino Royale (film z roku 1967)|Casino Royale]]*, prvý film Daniela Craiga ako agenta 007. Obdobie od 10. rokov 21. storočia boli desaťročím neúspechov, počas ktorého natočil film Mela Gibsona *Na hrane temnoty* (2010), sci-fi snímku *Green Lantern* (2011) a v menšej miere aj *Cudzinec*, geopolitický triler s Jackiem Chanom a Pierceom Brosnanom v hlavných úlohách. Medzi Campbellove novšie projekty patria *Zrodená pre odplatu* (2021), *Zabijakova pomsta* (2022), *Dirty Angels* (2024) a dielo *Cleaner*, ktorého premiéra sa konala 21. februára 2025.

## Filmografia

### Réžia
* 1974: *The Sex Thief*
* 1975: *Three for All*
* 1975: *Eskimo Nell*
* 1976: *Intimate Games*
* 1986: *Frankie and Johnnie* (TV film)
* 1988: *Trestní zákon*
* 1991: *Cast a Deadly Spell* (TV film)
* 1991: *Bezmocnosť*
* 1994: *Útek z Absolomu*
* 1995: *James Bond: Zlaté oko*
* 1998: *Zorro: Tajomná tvár*
* 2000: *Vertical Limit*
* 2003: *Hranice zlomu*
* 2005: *Legenda o Zorrovi*
* 2006: *James Bond: Casino Royale*
* 2010: *Na hrane temnoty*
* 2011: *Green Lantern*
* 2013: *Reckless* (TV film)
* 2014: *Warriors* (TV film)
* 2017: *Cudzinec*
* 2021: *Zrodená pre odplatu*
* 2022: *Zabijakova pomsta*
* 2024: *Dirty Angels*
* 2025: *Cleaner*

## Referencie

## Iné projekty

## Externé odkazy
* 
* 
* 
* 

Kategória:Novozélandskí filmoví režiséri
Kategória:Novozélandskí filmoví herci
Kategória:Režiséri Jamesa Bonda
Konvenčná sexuálna aktivita

[náhľad|[Pompeje|Pompejská nástenná maľba heterosexuálneho páru počas vykonávania konvenčnej sexuálnej aktivity]]
**Konvenčná sexuálna aktivita**, slangovo (z angličtiny) tiež **vanilla sex**, je označenie pre sexuálne správanie, ktoré daná kultúra, subkultúra či jednotlivec považuje za bežné a zvyčajné (či už heterosexuálne alebo homosexuálne). Predstava, čo tento pojem skrýva, sa v závislosti na posudzovateľovi líši. Často sa ako konvenčný sex označuje taký sex, ktorého súčasťou nie sú praktiky BDSM, fetišizmu aleno kink sexu.

## Výraz vanilla sex
Časopis *[[British Medical Journal]]* definuje „vanilla sex“ ako „slangový výraz homosexuálov pre sex, ktorý neprekračuje hranice vzájomnej masturbácia, orálneho a análneho sexu“. Pokiaľ je v partnerskom vzťahu jeden z partnerov v sexe otvorenejší a druhý naopak preferuje klasické, tradičné a konvenčné sexuálne aktivity, je možné sa stretnúť s výrazom *vanilla partner* pre partnera uprednostňujúceho tradičnejšie aktivity. Názov vanilla sex vychádza z vanilkovej príchuti, ktorá sa používa ako základ pri výrobe zmrzliny. Obdobne ako je vanilková zmrzlina so základným a najjednoduchším druhom zmrzliny bez zodpovedajúcej chuti, je aj vanilkový sex základným/tradičným správaním.

## Referencie

## Zdroj

Kategória:Sexualita
Kategória:Sexuálne praktiky
Sex medzi prsia

vpravo|náhľad|Sex medzi prsia (ilustratívny náčrt)
**Sex medzi prsia** je sexuálna praktika realizovaná buď v rámci predohry, alebo ako nepenetračný sex, ktorá zahŕňa stimuláciu mužského penisu stlačeného medzi ženskými prsiami (zvyčajne smerom k tvári).

## Referencie

## Iné projekty

## Zdroj

Kategória:Sexuálne praktiky
Kategória:Prsník
Paruman

**Paruman** () je malý rod rastlín ktorý zastupuje byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*).

## Opis
Druhy rodu paruman sú jednoročné až trváce, aromatické, trsnaté byliny. Podzemok je tenký, drevnatý, rozkonárený, výbežky sú zakoreňujúce. Byľ je jednotlivá, priama alebo vystúpavá, zvyčajne rozkonárená, vysoká 5 až 45 cm.

Listy sú byľové, striedavé, stopkaté alebo sediace. Čepeľ je v obryse podlhovastá, vajcovitá, elipsovitá alebo lopatkovitá, jeden až trikrát perovito strihaná. Segmenty sú čiarkovité a končisté.

Úbory sú lúčovité, stopkaté, jednotlivé. Zákrov je pologuľovitý až miskovitý, s priemerom 6 až 10 mm. Zákrovné listene sú v počte 22 až 45, v troch až štyroch radoch, vajcovité až podlhovasté. Lôžko úboru je pologuľovité až kužeľovité. Lúčovité kvety sú piestikovité (vzácne sterilné), lúče sú podlhovasté, biele. Rúrkovité kvety sú obojpohlavné, početné, žlté, korunná rúrka je valcovitá, na vrchu s päťzubým korunným lemom.

Plodmi sú vajcovité, slabo stlačené, rebrovité nažky bez chocholca.

## Rozšírenie
Areál rozšírenia rodu paruman zahŕňa oblasti od Makronézie cez severozápadnú Európu a Stredomorie po Kaukaz.
Na Slovensku tento rod zastupuje iba pestovaný druh paruman spanilý (*Chamaemelum nobile*).

## Zoznam druhov
V rámci rodu eviduje databáza semenných rastlín POWO tieto dva druhy:
* *[[Chamaemelum fuscatum]]*  – Kanárske ostrovy až západné a centrálne Stredomorie.
* *[[Chamaemelum nobile]]*  – Azory, západná Európa a severozápadná Afrika.
 
## Referencie

## Iné projekty

Kategória:Flóra na Slovensku
Kategória:Nepôvodné druhy rastlín
Kategória:Astrovité
Kategória:Astrovaté
Kategória:Rastliny s bielymi kvetmi
Kategória:Rastliny so žltými kvetmi
Hutiansky potok (prítok Holubnice)

**Hutiansky potok** je vodný tok vo Volovských vrchoch na území okresu Spišská Nová Ves. Je to pravostranný prítok Holubnice v povodí Hornádu s dĺžkou približne 3,6 km a je tokom VI. rádu. Na hornom toku preteká chráneným územím Knola, na zvyšku ochranným pásmom Národného parku Slovenský raj.

## Priebeh toku
Potok pramení v severozápadnej časti Volovských vrchov, v geomorfologickom podcelku Knola, na severozápadných svahoch Veľkej Knoly (), v nadmorskej výške približne  Prameň sa nachádza v lesnom poraste v závere doliny, pod hrebeňom, vedúcom z Veľkej Knoly západným smerom na Viničiar (). Od prameňa a prakticky celým svojim tokom tečie severným smerom a zakrátko opúšťa chránený areál Knola. Na strednom toku, už v podcelku Havranie vrchy, preteká údolím, ktoré na východe tvorí masív Muráňa (), na západe výbežky Haniskovej (), zo svahov ktorých je Hutiansky potok napájaný krátkymi prítokmi. Onedlho priberá ďalší, významný ľavostranný prítok spod sedla Čertova hlava a smeruje už bez významnejších prítokov na sever, dolinou zovretou Malým Muráňom () a Hýľom (). Vteká do doliny riečky Holubnica, do ktorej sa v nadmorskej výške približne  vlieva ako jej pravostranný prítok. Na dolnom a strednom toku vedú dolinou značené turistické chodníky. Potok patrí do širšieho povodia rieky Slaná.

Potok preteká iba katastrálnym územím mesta Spišská Nová Ves v okrese Spišská Nová Ves, patriaceho do Košického kraja.

## Referencie

## Pozri aj
* Volovské vrchy
* Knola
* Národný park Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hornádu
Kategória:Spišská Nová Ves
Kategória:Vodné toky v okrese Spišská Nová Ves